Document ID: 32004D0554

KOMISSION PÄÄTÖS,
tehty 9 päivänä heinäkuuta 2004,
neuvoston direktiivin 91/68/ETY liitteen E ja päätöksen 79/542/ETY liitteen I muuttamisesta lampaiden ja vuohien terveystodistusten mallien saattamiseksi ajan tasalle
(tiedoksiannettu numerolla K(2004) 1926)
(ETA:n kannalta merkityksellinen teksti)
(2004/554/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1) ja erityisesti sen 11 artiklan 2 kohdan,
ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (2) ja erityisesti sen 14 artiklan 2 kohdan,
sekä katsoo seuraavaa:
(1)
Direktiivin 91/68/ETY liitteessä E olevalla mallilla III vahvistetaan eläinlääkärintodistuksen malli jalostuslampaiden ja vuohien yhteisön sisäistä kauppaa varten.
(2)
Kolmansista maista peräisin olevien kotieläiminä pidettävien lampaiden ja vuohien tuontiin tarkoitettu eläinlääkärintodistuksen malli on vahvistettu todistusmallina OVI-X luettelosta kolmansista maista tai niiden osista sekä eläinten terveyttä ja kansanterveyttä sekä eläinlääkärintodistuksia koskevista vaatimuksista tiettyjen elävien eläinten ja tuoreen lihan tuonnissa yhteisöön 21 päivänä joulukuuta 1976 tehdyn neuvoston päätöksen 79/542/ETY (3) liitteessä I olevassa 2 osassa.
(3)
Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (4) liitteessä VIII olevan A luvun I osan ja liitteessä IX olevan E luvun mukaisesti on muutettu tiettyjä jalostuslampaiden ja -vuohien kauppaa ja tuontia koskevia vaatimuksia, jotta ne ilmentäisivät paremmin scrapien hävittämisen osalta omaksuttua tarmokkaampaa toimintamallia.
(4)
Direktiivin 91/68/ETY liitteessä E olevassa mallissa III esitetty eläinten terveystodistus sekä päätöksen 79/542/ETY liitteessä I oleva todistusmalli OVI-X olisi saatettava ajantasaistettujen sääntöjen mukaisiksi.
(5)
Direktiiviä 91/68/ETY ja päätöstä 79/542/ETY olisi siksi muutettava vastaavasti.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan direktiivin 91/68/ETY liitteessä E oleva malli III tämän päätöksen liitteessä I olevalla tekstillä.
2 artikla
Korvataan päätöksen 79/542/ETY liitteessä I olevassa 2 osassa oleva malli OVI-X tämän päätöksen liitteessä II olevalla tekstillä.
3 artikla
Tätä päätöstä sovelletaan 1 päivästä kesäkuuta 2004.
4 artikla
Tämä päätös on osoitettu kaikille jäsenvaltioille.
Tehty Brysselissä 9 päivänä heinäkuuta 2004.

Labels: 3
6